# Рамка за способност на работната сила на NDIS: Алатка за управување и планирање на работната сила

## NDIS Workforce Capability Framework: Workforce Management and Planning Tool Macedonian | Mакедонски

Рамката за способност на работната сила на NDIS (NDIS Workforce Capability Framework) (Рамката) ги опишува однесувањето, вештините и знаењата што се очекуваат од сите работници финансирани во рамките на NDIS. Обезбедува јасни, практични примери и воспоставува заеднички јазик за „како треба да изгледа доброто“ за учесниците кои добиваат услуги и поддршка од NDIS. Оваа алатка ја поддржува Рамката за способност за работната сила.

Алатката за управување и планирање на работната сила ги поддржува давателите на услуги на NDIS да:

Ги проценат тековните практики за управување со работната сила и да планираат за потребната работна сила за да ги исполни целите на услугата и квалитетот.

Им овозможува на малите до средни даватели на услуги кои имаат ограничена поддршка за специјалистички човечки ресурси, да ја користат алатката за водење на развојот на план за работна сила.

Ги поддржува поискусните организации како контролна листа за тоа што да се земе предвид при планирањето на работната сила и/или како извор на идеи за да се идентификуваат предизвиците на работната сила и да се подготват стратегии за нивно решавање.

Да се биде јасен за работната сила што ви треба, како да ја најдете и како да ја задржите е од суштинско значење за давателите на услуги да успеат на конкурентен пазар и да ги постигнат целите за испорака на услуги, квалитет и работна сила.

Што да се очекува

Оваа алатка ги поддржува давателите на услуги на NDIS да ја проценат, планираат и да управуваат со нивната работна сила, за да ги исполнат целите за испорака на услуги и квалитет.

* **Проценете:** Користете ги индикаторите за да ги идентификувате силните страни на работната сила и областите што треба да се развијат.
* **Планирајте:** Пресметајте ја работната сила што ви е потребна за да ги постигнете вашите цели и сите празнини.
* **Планирајте:** Откако ќе се внесат податоците, алатката автоматски ќе пресмета и ќе ги пополни поврзаните полиња.
* **Исход:** Ако ги внесете вашите податоци во алатката, ќе бидете упатени до можни стратегии за решавање на идентификуваните потреби или проблеми.
* **Исход:** Подготвен е план за работна сила за да ви помогне да ги исполните сегашните и идните деловни цели и да ги подобрите резултатите од учесниците врз основа на вашите податоци.
* **Исход:** Или, можете едноставно да ја прелистувате алатката за индикатори и стратегии.

Алатка во пракса:

ABC Supports (ABC) е мала организација која треба да планира иден раст, да ги постигне организациските цели и да обезбеди дека бројот на вработени и нивните квалификации ги задоволуваат потребите на учесниците. Со проблеми како што се недостаток на персонал и управување со пандемијата, ABC бара алатка која ќе им помогне да планираат однапред и да вработуваат работници кои поседуваат квалификации за поддршка на учесниците.

Тие ја користат [**Алатката за управување и планирање на работната сила**](https://workforcecapability.ndiscommission.gov.au/tools-and-resources/workforce-management-planning-tool) за да откријат кои деловни податоци и други информации треба да ги соберат за да започнат со планирање, и работат со поттикнувачки прашања за да ја водат анализата. Работејќи низ процес чекор-по-чекор, алатката му помага на ABC да ги идентификува приоритетите и да развие реален план за работна сила.

ABC исто така ја користи [**Алатката за опис на работно место**](https://workforcecapability.ndiscommission.gov.au/tools-and-resources/position-descriptions) и [**Материјали за вработување и селекција**](https://workforcecapability.ndiscommission.gov.au/tools-and-resources/recruitment-and-selection) за да истражи кои способностите се потребни за градење и ангажирање на квалификувана работна сила за поддршка на нејзините учесници.

### Пристап до алатката и нејзино користење

Алатката е датотека во Excel, што ја преземате и користите на вашиот сопствен уред. Ниту една од информациите што ги внесувате во алатката не е снимена или споделена со Комисијата за NDIS. Не заборавајте редовно да ја зачувувате датотеката додека внесувате податоци за да избегнете губење на вашата работа.

**Пристап до алатката:** [Алатка за управување и планирање на работна сила | Способност за работна сила NDIS (ndiscommission.gov.au)](https://workforcecapability.ndiscommission.gov.au/tools-and-resources/workforce-management-and-planning-tool)

За повеќе информации за Рамката или за нејзината примена, посетете ја веб-страницата**:** <https://workforcecapability.ndiscommission.gov.au/>.

**Контакт:** [workforcecapability@ndiscommission.gov.au](mailto:workforcecapability@ndiscommission.gov.au) или 1800 035 554.